**FC Venus** on kesään 2005 sijoittuva romanttinen komedia naisista, miehistä ja jalkapallosta. Elokuvan päähenkilöt ovat Anna (Minna Haapkylä) ja Pete (Petteri Summanen). *FC Venus* kuvattiin Nakkilan Villilä Studioilla sekä Porissa ja Helsingissä.

Elokuvan esitysoikeudet on myyty muun muassa Japaniin ja Saksaan, joissa se on esitetty televisiossa. Elokuvan käsikirjoitus puolestaan myytiin Saksaan, jossa valmistui *FC Venus - Made in Germany* vuonna 2006. Elokuvaa edeltävistä tapahtumista on käsikirjoittaja Katri Manninen kirjoittanut romaanin *FC Venus: Anna ja Pete* (WSOY, 2005).

Juoni
-----

Pete pelaa jalkapalloa surkeassa mutta yli-innokkaassa seiskadivarin joukkueessa. Miehet pelaavat, katsovat ja ajattelevat vain jalkapalloa. Anna puolestaan inhoaa koko lajia, mutta rakkaus Peteen voittaa vastenmielisyyden jalkapalloa kohtaan.
Parisuhteen harmonia on kuitenkin koetuksella, kun Anna saa kuulla, että Pete aikoo kuluttaa kesälomansa pelikavereidensa kanssa jalkapallon MM-kisoissa Saksassa. Rupujoukkueen kallis matka on etusijalla ja Anna on jäämässä kakkoseksi.

Suutuksissaan Anna lyö Peten kanssa vedon: Anna kokoaa miesten joukkueen jäsenten vaimoista ja tyttöystävistä oman joukkueen, joka haastaa miehet loppukesästä otteluun. Jos naiset voittavat, miehet lopettavat jalkapallon pelaamisen ja katsomisen. Jos taas miehet voittavat, naiset eivät enää koskaan motkota miesten harrastuksesta sekä kustantavat miesten MM-kisaliput Saksaan. Näin syntyy naisten joukkue FC Venus.

Elokuva seuraa naisten koko kesän kestävää pikakurssia jalkapallon saloihin. Naisten joukkue saa lopulta myös valmentajan mutkien kautta, kun Annan jättänyt isä, kuuluisa valmentaja Lauri Rautakoski, alkaa valmentaa joukkuetta. Vaikka naiset lopulta oppivatkin, mitä paitsio tarkoittaa, he oppivat myös paljon uutta naisten ja miesten maailmoista. Erityisesti Anna ja Pete joutuvat miettimään, millaiseen peliin he ovat lähteneet mukaan. Rakkaus on vaakalaudalla, kun panokset kasvavat ja säännöt muuttuvat.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **FC Venus** (Naiset)

|  |  |  |
| --- | --- | --- |
|  Minna Haapkylä  | … |  Anna
  |
|  Laura Malmivaara  | … |  Carita Hamström
  |
|  Lotta Lehtikari  | … |  Mara
  |
|  Miia Nuutila  | … |  Katariina
  |
|  Noora Peltokukka  | … |  Sari Anneli Aaltonen
  |
|  Diana Anttila  | … |  Jonna
  |
|  Jenni Toivonen  | … |  Mervi
  |
|  Eija Mikkonen-Budsko  | … |  Leena
  |
|  Irma Tervahartiala  | … |  Ritva
  |
|  Elina Hagelin  | … |  Kirsi
  |
|  Nette Mustonen  | … |  Eira
  |
|  Jerry Wahlforss  | … |  Markus
  |
|  Taneli Mäkelä  | … |  Valmentaja Lauri Rautakoski
  |

 | **FC Heman** (Miehet)

|  |  |  |
| --- | --- | --- |
|  Petteri Summanen  | … |  Pete 
  |
|  Jukka Rasila  | … |  Ville Tapani Liedes
  |
|  Puntti Valtonen  | … |  Risto
  |
|  Rami Virtanen  | … |  Jake
  |
|  Eero Tommila  | … |  Niko 
  |
|  Hannu-Pekka Björkman  | … |  Simo
  |
|  Harri Kettumäki  | … |  Kalevi "Kale"
  |
|  Olli Halonen  | … |  Teuvo "Dave"
  |
|  Joona Majurinen  | … |  Janne
  |
|  Janne Virtanen  | … |  Sebastian
  |
|  Juha Junttu  | … |  Eero
  |

 |

Elokuvassa esiintyvät cameorooleissa jalkapalloilijat Mikael Forssell, Aki Riihilahti ja Sanna Valkonen sekä rap-artisti Elastinen.

Lähteet
-------

1. ↑  Yleisö pääsee seuraamaan FC Venuksen kuvauksia internetissä  30.5.2005. Nordisk Film.  Arkistoitu 28.7.2014. Viitattu 24.7.2014.

Aiheesta muualla
----------------

* FC Venus Villilä Studioiden sivuilla
* Juha Rosenqvist: Pallo on pyöreä. Film-o-holic.com 15.6.2006.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Joona Tena |
| --- |
|  |
| Pitkät elokuvat (ohjaus) | 
* *FC Venus* (2005)
* *Syvälle salattu* (2011)
* *Supermarsu* (2018)
* *Peruna* (2020)
* *Supermarsu 2* (2022)

 |
|  |
| TV-elokuvat ja -sarjat (ohjaus) | 
* *Lapinpoika* (1999)
* *Kivi ja Kilpi* (2001)
* *Onnellisten laiva* (2004)
* *Käenpesä* (2006)
* *Röyhkeä diplomaatti* (2007–2008)
* *Suojelijat* (2008)
* *Parasta aikaa* (2009–2010)
* *Hiphop Hamlet* (2010)
* *Roba* (2012–2015)
* *Syke* (2014)

 |
|  |
| Dokumenttielokuvat (ohjaus) | 
* *Haapoja Pariisissa* (2000)

 |
|  |
| Lyhytelokuvat (ohjaus) | 
* *Aikansa edellä* (1990)
* *Saattajat* (1996)
* *Graceland* (1997)
* *Kulkurin taivas* (1998)

 |

 |